Գրադարանում այսօր առկա ավելի քան երեք հազար գրքերի շարքում են 35 լեզուներով գրքեր` անգլերեն բնագրերի մի շարք հրատարակությունների կողքին` ռուսերեն, գերմաներեն, ֆրանսերեն և եվրոպական այլ լեզուներով կատարված թարգմանությունների հրատարակություններ, շեքսպիրյան երկերը վրացերեն, ադրբեջաներեն, քրդերեն, պարսկերեն, արաբերեն, եթովպերեն, աբխազերեն, վիետնամերեն և այլ լեզուներով: Շեքսպիրի ստեղծագործության նորագույն հրատարակություններից են Լոնդոնում և Նյու Յորքում լույս ընծայված առանձին մատենաշարերով գրքերը, շեքսպիրյան ողբերգությունների, կատակերգությունների մատենաշարերը և այլն: